Document ID: 32005R1710

KOMISJONI MÄÄRUS (EÜ) nr 1710/2005,
19. oktoober 2005,
millega muudetakse määrust (EÜ) nr 2138/97, milles piiritletakse ühtlased oliiviõli tootmispiirkonnad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, (1)
võttes arvesse nõukogu 17. juuli 1984. aasta määrust (EMÜ) nr 2261/84, (2) millega sätestatakse oliiviõli tootmistoetuse ja oliiviõli tootjate organisatsioonidele makstava toetuse andmise üldeeskirjad, eriti selle artiklit 19,
ning arvestades järgmist:
(1)
Määruse (EMÜ) nr 2261/84 artikliga 18 nähakse ette, et tuleb kindlaks määrata oliivi- ja õlisaagised ühtlaste tootmispiirkondade kaupa tootjaliikmesriikide esitatud andmete põhjal.
(2)
Tootmispiirkonnad on piiritletud komisjoni määruse (EÜ) nr 2138/97 (3) lisas. Halduslikel ja struktuurilistel põhjustel tuleb 2004/2005. turustusaastaks muuta ühtlaseid tootmispiirkondi Kreekas, Hispaanias ja Itaalias.
(3)
Seetõttu tuleks määrust (EÜ) nr 2138/97 vastavalt muuta.
(4)
Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2138/97 lisa muudetakse järgmiselt:
1.
punktis A asendatakse, Perugia, Brindisi, Lecce, Catanzaro, Reggio Calabria ja Siracusa provintsi osad vastavalt käesoleva määruse I lisa tekstidega;
2.
punkt C asendatakse käesoleva määruse II lisa tekstiga;
3.
punktis D lisatakse rubriigi all “Comunidad autónoma, Aragon”, Zaragoza:
a)
2. piirkonnas asendatakse Atea omavalitsuse nimetus järgmise tekstiga: “Atea (niisutatud aladel kasvatatavate oliivipuude puhul)”;
b)
5. piirkonnas lisatakse järgmine tekst: “Atea (niisutatud aladel kasvatatavate kultuuride puhul)”.
Artikkel 2
Käesolev määrus jõustub selle Euroopa Liidu Teatajas avaldamise päeval.
Seda kohaldatakse alates 1. novembrist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. oktoober 2005

Labels: 18
17
6